**Učenka/učenec 5.a razreda!**

Nalogo ustvarjaš:

* torek, 7.4.2020
* torek, 14.4.2020.

Če imaš z nalogo težave ali kakšno vprašanje, ga pošlji na elektronski naslov.

Fotografijo izdelka in odgovore na vprašanja vrednotenja svojega dela pošlji na elektronski naslov lumosdornava@gmail.com do petka, 17.4.2020.

Delaj v svojem tempu.

Bodi ustvarjalen/-a!

**Likovno področje:** Kiparstvo

**Likovna naloga:** Prostostoječi kip

**Likovni motiv:** Človeška figura v gibanju

**Likovna tehnika:** Oblikovanje kiparske oblike iz aluminijaste folije

Kaj boš delal/-a:

* ustvaril/-a izvirno idejo, kako iz aluminijaste folije ustvariti človeško figuro,
* oblikoval/-a kip iz aluminijaste folije - dvodimenzionalno ploskev preoblikoval/-a v tridimenzionalni kip.

Material za delo:

aluminijasta folija *(*alufolija, ki jo uporabljamo v kuhinji)*,* škarje.

Razmisli!

Kaj je kip?

Iz katerih materialov lahko oblikujemo kipe?

Uvod v delo

Odpri povezave. Poglej, opazuj in analiziraj razlike v načinu oblikovanja človeške figure.

<https://www.youtube.com/watch?v=kYDayHvcjY4>

<https://www.youtube.com/watch?v=eDOOqdm_9jc>

<http://artatmg.blogspot.com/2018/03/tin-foil-sculpting.html>

Ustvarjanje

1. Skiciraj idejo za kip človeške figure v gibanju.
2. Za eno človeško figuro odreži približno 40 cm alu folije (lahko tudi manj - figura bo v tem primeru manjša). Ne pretiravaj in ne uničuj folije po nepotrebnem!
3. Folijo z mečkanjem, stiskanjem ali rezanjem preoblikuj v človeško figuro.
4. Če ti zmanjkalo traku alu folije za dokončanje izdelka, dodaj nov kos.
5. Kip dobro poveži in sestavi v celoto.
6. Pri kiparjenju bodi pozoren na stabilnost in obhodnost - kip gledamo iz vseh strani.
7. Figuro oblikuj tako, da bo vidno gibanje – dinamika.

Uspešen/-a boš - kriteriji:

* izdelaš kip iz aluminijaste folije,
* upoštevaš zakonitosti oblikovanja kipa: kip prosto stoji v prostoru, je stabilen,
* pri človeški figuri je vidno gibanje – razgibana kompozicija – dinamika,

**Ovrednoti svoje delo.** *Odgovore napiši na list papirja.*

Kaj je likovni motiv kipa, ki si ga izdelal/-a?

Ali si upošteval/-a zakonitosti oblikovanja kipa?

Ali je kip oblikovan dinamično – razgibano? Zakaj? (utemeljitev)

...še dodatna ideja za ustvarjanje!

Oblikuješ lahko dve ali več figur in jih sestaviš v kompozicijo. Na primer: plesni par – plesalci, ljudje v krogu, vrsti ... bodi izviren/-a.

